ઝાયરા વસીમની જેમ સના ખાને પણ ઇસ્લામને કારણે બોલિવૂડ છોડ્યું, કહ્યું- મજહબે શીખવ્યું... Sana Khan Quits Showbiz forever says i have resolved to serve humanity bigg boss 6 contestant – News18 Gujarati
Home » photogallery » entertainment » SANA KHAN QUITS SHOWBIZ FOREVER SAYS I HAVE RESOLVED TO SERVE HUMANITY BIGG BOSS 6 CONTESTANT MP
ઝાયરા વસીમની જેમ સના ખાને પણ ઇસ્લામને કારણે બોલિવૂડ છોડ્યું, કહ્યું- મજહબે શીખવ્યું...
| October 09, 2020, 11:53 IST
મુંબઇ: બિગ બોસ-6 (Bigg Boss 6) ની સ્પર્ધક અને બોલિવૂડ એક્ટ્રેસ સના ખાને (Sana Khan) ગુરૂવારે તેનું એક્ટિંગ કરિયર છોડવાની જાહેરાત કરી હતી. એક્ટ્રેસે ઇન્સ્ટાગ્રામ પર એક પોસ્ટ શેર કરી છે. જેમાં તેણે તેનાં બોલિવૂડ છોડવાની જાહેરાત કરી છે. એટલે કે સના ખાન પણ ઝાયરા વસીમનાં રસ્તે છે. અને તે એક્ટ્રેસે તેનાં મેસેજમાં એવું કરવાનું કારણ મજહબ જણાવ્યું છે. સના ખાને આ પોસ્ટ શેર કરતાં કહ્યું કે, તેણેપોતાનાં આ નિર્ણયને જીવનનો સૌથી અહમ નિર્ણય ગણાવ્યો છે. સાથે જ તેણે તેમનાં નિર્ણય પર ખુશી પણ જાહેર કરી છે.
પોસ્ટ શેર કરતાં સના ખાને કેપ્શનમાં લખ્યું છે કે, 'મારો સૌથી ખુશી વાળો પળ. અલ્લાહ મારા આ સફરમાં મારી મદદ કરે અને રસ્તો બતાવે. આપ સૌ મને દુઆઓમાં શામેલ રાખજો.' પોતાની પોસ્ટમાં સના લખે છે કે, 'ભાઇઓ અને બહેનો.. હવે હું મારા જીવનનાં સૌથી અહમ વળાંક પર આવી ગઇ છું. અને આપનાંથી વાત કરી રહી છું. હું વર્ષોથી ઇન્ડસ્ટ્રીમાં જીવી રહી છું. અને એક અરસાથી મને દરેક પ્રકારની શોહરત, ઇજ્જત અને દોલત મળી છે. મને આ બધુ જ મારા ચાહનારાઓથી મળ્યું છે, જેમની હું આભારી છું.'
સના વધુમાં લખે છે કે, 'હવે થોડા દિવસોથી મારા મનમાં આ અહેસાસ થઇ રહ્યો છે કે, દુનિયમાં આવવાનો અર્થ શું ફક્ત દોલત અને શોહરત કમાવવાનો છે? શું તેનું એ કર્તવ્ય નથી કે તે તેનાં જીવનને તે લોકોની ચાકરી કરે જેમનો કોઇ આસરો નથી અને સહારો નથી..? શું તેણે તે ન વિચારવું જોઇએ કે, મોત ગમે તે સમયે આવી શકે છે અને મર્યા બાદ તેનું શું થવાનું છે. આ બંને સવાલોનો જવાબ હું મુદ્દતથી શોધી રહી છું. ખાસ કરીને બીજા સવાલનો જવાબ કે મર્યા બાદ શું થશે?'
સના ખાન દ્વારા શેર કરવામાં આવેલી પોસ્ટ
'આ સવાલનાં જવાબ મે મારા ધર્મમાં શોધ્યો તો મને માલૂમ થયું કે, દુનિયાની આ જીંદગી અસલમાં મર્યા બાદની જીંદગીને ઉત્તમ બનાવવા માટે છે. અને તે ઐ જ રીતે ઉત્તમ બનશે જ્યારે બંદા તેનાં જન્મ અપનારાનાં હુકમ મુજબ તેનું જીવન જીવશે. અને ફ્કત દોલત કે શોહરતને તેનો ઉદ્દેશ નહીં બનાવે. પણ ગુનાહનાં જીવનથી બચીને ઇન્સાનિયતની ખિદમત કરશે અને તેને જન્મ આપનારાનાં જણાવ્યાં પ્રમાણે ચાલશે.'
સના ખાન બિગ બોસ 6 દરમિયના ઘણી ચર્ચામાં રહી હતી. તેનાં એક્સ બોયફ્રેન્ડ મેલ્વિન લ્યુઇસ પર તેણે ઘણાં આરોપો લગાવ્યાં હતાં. એક્ટ્રેસે સોશિયલ મીડિયા પર મેલ્વિન અંગે ઘણી પોસ્ટ લખી હતી. જે બાદ એખ્ટ્રેસ એક વખત ફરી ચર્ચામાં આવી હતી. હવે તે ઇન્ડસ્ટ્રીને અલવિદા કહેવા બદલ ચર્ચામાં છે.